**ROMÂNIA**

**JUDEȚUL HUNEDOARA**

**CONSILIUL LOCAL DEVA**

**DIRECȚIA DE ASISTENȚĂ SOCIALĂ DEVA**

**RAPORT**

la proiectul de hotărâre privind aprobarea Planului de acțiuni de interes local pentru anul 2022 estimate a se efectua cu persoanele beneficiare de ajutor social potrivit  Legii nr.416/2001 privind venitul minim garantat cu modificările și completările ulterioare, pe raza Municipiului Deva

Analizând referatul de aprobare prezentat de Primarul Municipiului Deva, dl. Nicolae – Florin Oancea, din care reiese necesitatea și oportunitatea adoptării unei hotărâri pentru aprobarea Planului de acțiuni de interes local pentru anul 2022 estimate a se efectua cu persoanele beneficiare de venit minim potrivit  Legii nr.416/2001 privind venitul minim garantat, cu modificările și completările ulterioare,  pe raza Municipiului Deva, Direcția de Asistență Socială Deva supune atenției Consiliului Local al Municipiului Deva, următoarele:

            Având în vedere prevederile art.6 alin.(2) din Legea nr.416/2001 privind venitul minim garantat cu modificările și completările ulterioare, prin care se prevede că: “Pentru sumele acordate că ajutor social, conform prevederilor prezenței legi, una sau mai multe persoane majore apte de muncă, raportat la cuantumul ajutorului social din familia beneficiară, au obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii”, precum și prevederile alin.(7) al aceluiași articol, conform căruia “Primarii au obligația să întocmească un plan de acțiuni sau de lucrări de interes local pentru repartizarea orelor de muncă prevăzute la alin.(2), să țină evidența efectuării acestor ore și să asigure instructajul privind normele de tehnică a securității muncii pentru toate persoanele care prestează acțiuni  ori lucrări de interes local. Planul de acțiuni sau de lucrări de interes local se aprobă anual prin hotărâre a consiliului local. În funcție de solicitările venite din partea instituțiilor partenere în organizarea și evidență orelor de muncă, planul de acțiuni sau de lucrări de interes local poate fi reactualizat pe parcursul anului și aprobat prin hotărâre a consiliului local”,

Totodată potrivit prevederilor art.28 alin.(1) și alin.(3) din Hotărârea Guvernului nr.50/2011pentru aprobarea normelor metodologice de aplicare a Legii nr.416/2001 privind venitul minim garantat, cu modificările și completările ulterioare:

“(1) Pentru sumele acordate că ajutor social, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.”

 “(3) Planul de acţiuni sau de lucrări de interes local se aprobă anual prin hotărâre a consiliului local şi poate fi reactualizat pe parcursul anului.”

            Având în vedere faptul că în cadrul Direcției de Asistență Socială Deva funcționează Serviciul Evidență și Plata Beneficii de Asistență Socială, care are evidența beneficiarilor de ajutor social și care actualizează lunar situația acestora,

   Luând în considerare faptul că Serviciul Public de Întreținere și Gospodărire Municipală Deva, serviciu subordonat Consiliului local al Municipiului Deva, desfășoară activități de întreținere și curățenie în zonele verzi din Municipiul Deva, iar persoanele beneficiare de ajutor social pot să presteze acțiunile de interes local în cadrul acestui serviciu,

Ținând cont că în administrarea Direcției de Asistență Socială Deva se află locuințele sociale, pentru care este necesar a se efectua curățenia, atât în zonele verzi din jurul imobilelor, precum și pe casa scărilor, iar o parte din beneficiarii de ajutor social pot efectua aceste activități;

În temeiul prevederilor art.129 alin.1, alin.14, art.139 alin.1 precum și ale art.243 alin.1 lit.“a” din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Față de cele de mai sus, supunem aprobării plenului Consiliului local al municipiului Deva, proiectul de hotărâre în formă prezentată.

DIRECTOR EXECUTIV, ȘEF SERVICIU,

**Crinela –Lăcrămioara BUCIUMAN Maria IOVĂNESCU**

CONSILIER JURIDIC, CONSILIER,

**Carmen – Silvia HAMILTON Adriana-Mariana GÎRJOB**